ธงชาติเอกวาดอร์

ธงชาติเอกวาดอร์เป็นธงแถบสีแนวนอนซึ่งประกอบด้วยสีเหลือง สีน้ำเงิน และสีแดง (แถบสีเหลืองนั้นกว้างเป็นสองเท่าของแถบสีอื่น) อันได้รับการยอมรับฐานะอย่างเป็นทางการเมื่อวันที่ 26 กันยายน ค.ศ. 1860 ลักษณะของธงดังกล่าวคล้ายคลึงกับธงชาติของโคลอมเบียและเวเนซุเอลา ซึ่งล้วนเคยเป็นดินแดนส่วนหนึ่งของแกรนโคลอมเบียในอดีต ธงของทั้งสามชาตินี้ล้วนมีต้นแบบมาจากธงซึ่งออกแบบโดยฟรันซิสโก เด มิรันดา นายพลทหารชาวเอกวาดอร์ ซึ่งธงดังกล่าวนี้ได้เริ่มใช้ก่อนที่ประเทศเวเนซุเอลาในปี ค.ศ. 1811 และ แกรนโคลอมเบียในช่วงเวลาต่อมาโดยมีการดัดแปลงลักษณะบางประการ
== รายละเอียด ==
=== การออกแบบ  ===

มิรันดาได้ระบุเหตุผลที่เขาเลือกสีทั้งสามลงในธงของเขาว่ามีที่มาจากทฤษฎีแม่สีของโยฮันน์ โวล์ฟกัง ฟอน เกอเธอ ในจดหมายฉบับหนึ่งที่เขามีไปยังเคาท์ ซีโมน โรมาโนวิช โวรอนซอฟฟ์ (Count Simon Romanovich Woronzoff) ในปี ค.ศ. 1792 เขาได้บรรยายถึงบทสนทนากลางดึกคืนหนึ่งของตนเองเกับเกอเธอในงานเลี้ยงที่เมื่องไวมาร์ ประเทศเยอรมนี ระหว่างฤดูหนาวของปี ค.ศ. 1785 ด้วยความจับใจถึงการบรรยายของมิรันดาถึงเรื่องราวความกล้าของเขาในสงครามการปฏิวัติอเมริกา และการเดินทางไปทั่วทวีปอเมริกาและยุโรป เกอเธอจึงเอ่ยกับมิรันดาว่า "โชคชะตาของท่านคือการสร้างสถานที่ซึ่งแม่สีทั้งหลายจะไม่ถูกบิดเบือนในแผ่นดินของท่านเอง" ("Your destiny is to create in your land a place where primary colours are not distorted.”) จากนั้นเกอเธอจึงได้อธิบายเพิ่มเติมแก่มิรันดา ดังความที่เขาได้เล่าไว้ในจดหมายดังนี้
=== สีธง ===
สีของธงชาติเอกวาดอร์ในยุคใหม่มีพัฒนาการสืบเนื่องมาจากสีของธงชาติกรันโคลอมเบีย ซึ่งครอบคลุมดินแดนของประเทศเอกวาดอร์ โคลอมเบีย และเวเนซุเอลาในปัจจุบัน แต่ละสีมีนัยความหมายดังนี้
&nbsp;สีเหลือง: ความมั่งคั่งในทรัพยากรแร่ธาตุใต้แผ่นดินและการเกษตร และทรัพยากรธรรมชาติอื่นๆ ที่มีอยู่อย่างมหาศาล.
&nbsp;สีน้ำเงิน: มหาสมุทร และ ท้องฟ้าอันใสกระจ่างของเอกวาดอร์.
&nbsp;สีแดง: เลือดของเหล่าวีรบุรุษผู้ยอมพลีชีพเพื่อแผ่นดินปิตุภูมิและอิสรภาพ.
=== ตราแผ่นดิน ===

ที่ใจกลางธงชาติของเอกวาดอร์มีรูปตราแผ่นดินประดับอยู่ ซึ่งมีความหมายโดยย่อดังนี้
นกแร้ง : อำนาจและความกล้าหาญ
ภูมิประเทศ : แสดงภาพภูมิประเทศของภูเขาไฟชิมโบราโซ (Chimborazo) และ แม่น้ำกวายาส (Guayas River)
เรือ : สัญลักษณ์แทนเรือรบกวายาส (Guayas) ซึ่งเป็นเรือรบลำสำคัญในประวัติศาสตร์แห่งกองทัพเรือเอกวาดอร์
ดวงอาทิตย์ : มรดกแห่งวัฒนธรรมเอกกวาดอร์ในยุคก่อนโคลอมบัส (Pre-Columbian era)
ผังจักรราศี : เหตุการณ์การปฏิวัติเดือนมีนาคมของเอกวาดอร์ ซึ่งเกิดขึ้นเมื่อวันที่ 6 มีนาคม ค.ศ. 1845
ใบปาล์มและใบรอเรล : สันติภาพและความสง่างาม
== คำปฏิญาณ และ เพลงสรรเสริญธง ==
นักเรียน และ นักเรียนนายร้อย จะมีพิธีการสำคัญในการ"กล่าวคำปฏิญาณสาบานธง" ("Juramento a la Bandera"). พิธีดังกล่าวจัดในวันหยุดสำคัญของชาติ หรือ พิธีสำเร็จการศึกษา. โดยมีการร้อง"เพลงสรรเสริญธงชาติ" ("Himno a la Bandera") ภายหลังจากการ"กล่าวคำปฏิญาณสาบานธง" หรือ ก่อนการปลดระวางธงผืนเดิมที่อายุการใช้งานยาวนาน.
== ประวัติ ==
หลังจากดินแดนเอกวาดอร์ถูกพิชิตโดยเซบาสเตียน เดอ เบนัลกาซาร์ (Sebastián de Benalcázar) สัญลักษณ์ของจักรวรรดิสเปนได้โบกสะบัดเหนือเมืองกีโตที่เพิ่งก่อตั้งใหม่
การเรียกร้องเอกราชครั้งแรกจากราชอาณาจักรสเปนเมื่อวันที่ 10 สิงหาคม พ.ศ. 2352 ธงสีแดงล้วนถูกชูขึ้นโดยผู้ก่อการ ขบวนการเอกราชพ่ายแพ้ในเดือนพฤศจิกายน พ.ศ. 2355 โดยการปราบปรามของนายทหารชาวสเปน ฆวน ซามาโน (Juan Sámano) ในวันที่ 9 ตุลาคม พ.ศ. 2363 ธงใหม่สีน้ำเงินและสีขาว ห้าแถบแนวนอนสลับลายและดาวสีขาวสามดวงในแถบกลางถูกเชิญขึ้นเป็นครั้งแรก ดาวทั้งสามเป็นตัวแทนของสามเมืองในเอกวาดอร์ กัวยากิล (Guayaquil), ปอร์โตบิเอโฆ (Portoviejo) และ มาชาลา (Machala) ธงนี้ถูกนำมาใช้ในภายหลังโดยจังหวัด กัวยัส (Guayas)
กาเบรียล การ์เซีย โมเรโน (Gabriel García Moreno) ขณะอยู่ในอำนาจหลังการต่อสู้ที่กัวยากิลเป็นเวลาสองวัน ในเดือนกันยายน พ.ศ. 2403 ได้นำธงสามแถบ สีเหลือง, น้ำเงิน และแดงกลับมาใช้ ทำให้ทุกวันที่ 26 กันยายนกำหนดให้เป็นวัน ดีอา เดอ ลา บันเดรา หรือวันแห่งธงชาติ ก่อนหน้านี้มีการใช้ธงสีขาวน้ำเงินและขาวในแนวตั้ง ในแถบกลางสีฟ้ามีดาวสีขาววางเพื่อแสดงจำนวนจังหวัดในเอกวาดอร์ ยอดรวมดาวสูงสุดคือเจ็ดดวงก่อนที่ธงนี้จะถูกยกเลิก ในพ.ศ. 2443 มีการประกาศธงที่เป็นมาตรฐานแห่งชาติ ได้มีการนำตราแผ่นดินเพิ่มลงบนธงชาติสำหรับธงของหน่วยงานราชการ ส่วนธงสีพื้นสงวนไว้สำหรับใช้ในกิจการค้าทางทะเล
วิวัฒนาการของธงชาติเอกวาดอร์
เขตอุปราชแห่งนิวสเปนค.ศ. 1534 - 1820

ธงกางเขนแห่งเบอร์กันดี.
ธงแห่งการปฏิวัติควินานค.ศ. 1809 - 1812

ธงผืนนี้ใช้ในการลุกฮือต่อต้านการปกครองขอสเปน เมื่อวันที่ 10 สิงหาคม พ.ศ. 2352 เป็นธงกากบาทเบอร์กันดีกางเขนสีขาวบนธงพื้นแดง.
ธงชาติผืนแรกค.ศ. 1820 -  1822

ธงแถบแนวนอนขนาดเท่ากัน 5แถม สีฟ้า-ขาว ที่กลางแถบมีดาวสีขาวห้าแฉกสามดวง. ต่อมาได้ใช้เป็นธงประจำจังหวัดกวายา, ธงผืนนี้โบกสะบัดครั้งแรกในการประกาศอิสรภาพเมื่อวันที่ 9 ตุลาคม, พ.ศ. 2363.
ธงชาติผืนที่ 2ค.ศ. 1822

เปลี่ยนแบบธงอย่างเป็นทางการวันที่ 2 มิถุนายน ค.ศ. 1822: "ธงประจำกวายากิล มีลักษณะเป็นธงพื้นสีขาว มีดาวสีขาว5แฉกตรงกลางสี่เหลี่ยมสีฟ้าที่ด้านคันธง."
ธงชาติผืนที่ 3ค.ศ. 1822 - 1830

เอกวาดอร์ได้เข้าเป็นส่วนหนึ่งของแกรนโคลอมเบีย, และได้ใช้ธงของสหภาพมหาโคลอมเบีย. หลังจากนั้นอีก8ปี ในปี พ.ศ. 2373 เอกวาดอร์ได้แยกตัวออกจากสหภาพมหาโคลอมเบีย, โดยธงสามสีของเอกวาดอร์ ใช้มาจนถึง พ.ศ. 2388.
ธงชาติผืนที่ 4ค.ศ. 1830 - 1835

ธงรัฐเอกวาดอร์, ประกาศใช้อย่างเป็นทางการเมื่อวันที่ 19 พฤศจิกายน, พ.ศ. 2373.
ธงชาติผืนที่ 5ค.ศ. 1835 - 1845

ธงชาติเอกวาดอร์ผืนแรก อย่างเป็นทางการ หลังแยกตัวออกจากสหภาพมหาโคลอมเบีย.
ธงชาติผืนที่ 6ค.ศ. 1845

ระหว่างปี พ.ศ. 2388 ได้เกิดเหตุการณ์ ปฏิวัติมาร์คริสต์ ได้เปลี่ยนแบบธงชาติเป็นธงแถบแนวตั้งสามแถบ สีฟ้า-ขาว-ฟ้า, ตรงกลางธงมีดาวสีขาว5แฉกสามดวง เรียงเป็นสามเหลี่ยม. 
ธงชาติผืนที่ 7ค.ศ. 1845 - 1860

ข้อตกลงแห่งเควนซาได้รับการรับรอง, เมื่อวันที่ 6 พฤศจิกายน, พ.ศ. 2388 ซึ่งได้มีการแก้ไขแบบธงชาติ, โดยเพิ่มดาวสีขาว5แฉกบนธง จากสามดาวเป็นเจ็ดดาว "ซึ่งดาวบนธงทั้งเจ็ด หมายถึง เจ็ดจังหวัดที่รวมเป็นสาธารณรัฐเอกวาดอร์".
ธงชาติผืนที่ 8ค.ศ. 1860 - 1900

Gabriel García Moreno, เป็นผู้ทรงอำนาจในช่วง2วัน หลังจากศึกกวายากิล, ได้นำธงสามสีของกรันโคลัมเบียกลับมาใช้อีกครั้งเมื่อวันที่ 26 กันยายน พ.ศ. 2403.
ธงชาติผืนที่ 9ค.ศ. 1900 - 2009

ธงตั้งแต่วันที่ 31 ตุลาคม พ.ศ. 2443 ธงถูกทำให้เป็นมาตรฐานแห่งชาติที่ชัดเจน เมื่อปี พ.ศ. 2443, ได้มีการนำตราแผ่นดินเพิ่มลงบนธงชาติ, ซึ่งธงชาติที่มีตราแผ่นดิน ใช้สำหรับหน่วยงานราชการ และ กองทัพ. ส่วนธงพลเรือนใช้ธงสามสีพื้นเกลี้ยงไม่มีตราแผ่นดิน.
ธงชาติผืนที่ 10ตั้งแต่ ค.ศ. 2009 - ปัจจุบัน

ธงชาติปัจจุบัน เริ่มใช้พฤศจิกายน พ.ศ. 2552.
== ดูเพิ่ม ==
ธงชาติแกรนโคลัมเบีย
รายชื่อธงในประเทศเอกวาดอร์
ซัลเบ โอปาเตรีย
== อ้างอิง ==
== แหล่งข้อมูลอื่น ==
Patriotic Symbols of Ecuador 
ประวัติธงชาติเอกวาดอร์ - Ecuadorian historian's Webpage
ประวัติธงชาติเอกวาดอร์อย่างสังเขป
สัญลักษณ์ของประเทศเอกวาดอร์
เอกวาดอร์